text: ақмола облысы бурабай ауданындағы ауыл, успеноюрьев ауылдық округі орталығы. іргесі 1910 жылы қаланған. аудан орталығы щучинск қаласынан қарай 33 км-дей, көкшетау қаласынан қарай 111 км жерде орналасқан. ауылды қайың, қарағай, терек өскен орман массиві қоршап жатыр. аумағында «лавочный» тоғаны, «маховое» көлі орналасқан. 1999 жылы тұрғындар саны 1162 адам (560 ер адам және 602 әйел адам) болса, 2009 жылы 912 адамды (459 ер адам және 453 әйел адам) құрады. орта мектеп, кітапхана, дәрігерлік амбулатория, телефон бар. «успеноюрьевка» жшс жұмыс істейді. 2-дүниежүзлік соғыста қаза болған жерлестеріне ескерткіш орнатылған. аудан орталығымен щучинск николаевка автомобиль жолы арқылы қатынасады. жақын темір жол бекеті бурабай шипажайы (41 км).